Aukštakalnių sentikių kapinių koplyčia

Aukštakalnių sentikių kapinių koplyčia – koplyčia, stovinti Aukštakalnių kaimo (Dūkšto sen.) sentikių kapinėse, Ignalinos rajone.Кладбищенская часовня Аукштакальняйской староверческой общины sobory.ru Už 0,5 km į rytus stūkso uždaryta ir apleista sentikių Aukštakalnių šv. Apvaizdos cerkvė, 1,4 km š šiaurę praeina kelias , 1 km į pietus – . Kapinės įsikūrusios brandžiame miške, pažymėtos ženklu su lietuvišku įrašu „Aukštakalnių rusų sentikių kapinės“. Kapinės veikia nuo 1905 m., vietos sentikių bendruomenė įsikūrusi apie 1850 m.Аукштакальнская староверческая религиозная община starover.lt  Šaltiniuose nurodoma koplyčios pastatymo data 1905 m.

Kapinės ir koplyčia prižiūrėtos.Путевые заметки: Дукштас-Аукштакальняйское кладбище ucoz.ru  Viduje tuščia, tik kampe sudėti mediniai ir geležiniai krucifiksai, kryžiai bei stovas knygoms ir ikonoms. Netoli koplyčios yra kapinių įkūrėjų Rybakovų kapai. Čia palaidotas dvasinis tėvas M. S. Rybakovas, parapijoje tarnavęs 1867–1911 m., tėvo Maksimo palikuonių kapai. Tėvas Maksimas vadovavo vietinių pomorų sentikių dvasiniam gyvenimui tiek persekiojimų, tiek religijos laisvės paskelbimo laikotarpiu. 

Kapinių koplyčia pastatyta iš tašytų rąstų, artimo kvadratui plano, uždengta keturšlaičiu stogu su šiferio danga. Ji vieno aukšto, vidaus patalpa be apdailos, be palėpės. Dvivėrės durys įtaisytos pastato kampe, sienose įstatyti dideli skaidyti stačiakampiai langai. Ant lauko sienos pritvirtinta lenta su kapinių įkūrimo data „1905 m. spalio 7 d.“ ir įrašu apie pirmą palaidojimą (5 metų vaiko).

 Šaltiniai 

 Nuorodos 

 Lietuvos stačiatikių bažnyčios. Sentikiai
 Aukštakalnių kaimo sentikių kapinių nuotraukos (facebook.com)
 Ignalinos rajono sakralas sakralas.lt 

Kategorija:Ignalinos rajono koplyčios
Kategorija:Lietuvos sentikių cerkvės